《题萧处士之居》
明代·林大春

茫茫天地即吾庐，肯向人间赋卜居。漫插疏篱种霜菊，閒添新水豢金鱼。

图开崧岳丹霞古，梦入花源紫洞虚。带却清风满城郭，门前时许驻高车。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。